
לכבוד 



שלום רב,


 
הנדון: בקשה לקבלת מידע מכוח חוק חופש המידע, תשנ"ח 1998 – 
מאבק בסחר בבני אדם
סימוכין: מכתבך מיום 14.3.19
         
ראשית, אני מודה על פנייתך, כמופיע בסימוכין למכתבי זה.
בקשתך למידע, שעניינה מאבק בסחר בבני אדם, הועברה ליחידה המקצועית הרלוונטית.
התייחסותה, המועברת לך בזאת, הנה כדלקמן:
מאז שנת 2003, הוגשו שני מקרים לבירור (תלונות) לנקודת הקשר הלאומית (NCP) הישראלית של הקווים המנחים של ה OECD עבור חברות רב לאומיות:
· 2003 - תלונה נגד חברות ישראליות שהשתמשו באספקה מכרייה לא חוקית במכרות ברפובליקה הדמוקרטית של קונגו ולא שיתפו פעולה עם וועדת חקירה של מומחים מהאו"ם בנושא. בפועל החברות הישראליות הפסיקו לקבל אספקה ממקורות אלו. 
· 2010 - תלונה נגד חברות זרות הפועלות בישראל בקידוחי ים והמיקום של עמדת קליטת הגז ביבשה לכאורה, בניגוד לשיקולי איכות הסביבה על-פי הקווים המנחים. בסופו של הדבר נפסל המיקום ע"י הרשויות המוסמכות ובכך התלונה נסגרה.
באשר ליתר המידע המבוקש, אביא לידיעתך כי בשנת 2016, התקבלה החלטת ממשלה מס' 1754, שעניינה: "העברת תחום התעסוקה ממשרד הכלכלה והתעשייה למשרד הרווחה והשירותים החברתיים".
מצ"ב ההחלטה:
http://www.pmo.gov.il/Secretary/GovDecisions/2016/Pages/dec1754.aspx
בעקבות יישום ההחלטה שלעיל הממונה על עובדים זרים, המוזכרת במכתבך והרלוונטית לבקשת המידע שהיגשת, כמו יתר יחידות התעסוקה של משרדנו (במתכונתו הקודמת), הועברה למשרד הרווחה והשירותים החברתיים והיא איננה נמנית יותר על יחידות משרד הכלכלה, במתכונתו הנוכחית.
כיתר משרדי הממשלה, משרד העבודה, הרווחה והשירותים החברתיים, מטפל בהעמדת מידע לציבור, אם באופן יזום ואם בתגובה לפניות מבקשי המידע – באופן עצמאי.
לפיכך, ובהתאם לאמור בסע' 8 (5) לחוק חוק חופש המידע, התשנ"ח-1998, לפיו: 
"רשות ציבורית רשאית לדחות בקשה לקבלת מידע באחד מאלה: המידע נוצר בידי רשות ציבורית אחרת, ואין בהפניית המבקש לאותה רשות כדי להכביד הכבדה בלתי סבירה על קבלתו של המידע על ידו; ואולם, בדחותה בקשה לפי פסקה זו, תפנה הרשות הציבורית את המבקש לרשות הציבורית אשר בידיה נוצר המידע."
אבקש להפנותך למשרד העבודה, הרווחה והשירותים החברתיים, לשם קבלת המידע. 
מקווה שהייתי לך לעזר אשמח לעמוד לרשותך גם בעתיד, בכל הנוגע לנושאים עליהם אמון משרדנו.



בברכה
יוסי זולפן,

  הממונה על חוק חופש המידע
   משרד הכלכלה והתעשייה

משרד הכלכלה והתעשייה

